Kosmorama

Organisasjonen

Kosmorama eies og drives av aksjeselskapet Filmfest Trondheim AS, som er et datterselskap av Trondheim Kino AS. Trondheim Kino er 100 prosent eid av Trondheim kommune, som tok initiativ til filmfestivalen høsten 2003. Kosmorama Trondheim internasjonale filmfestival ble etablert i 2004 på initiativ fra Trondheim kommune og arrangert for første gang 12. – 17. april 2005. Festivalen skal styrke filmmiljøet og filmen i Midt-Norge, samt bidra til nyskaping i skjæringspunktet mellom kultur og næring. I tillegg til å være en publikumsfestival, skal Kosmorama tilby besøkende spennende filmfaglig innhold. 
Silje Engeness har vært direktør for filmfestivalen Kosmorama fra 2014.

Kosmoramas styre

Geirmund Lykke (styreleder), Arild Kalkvik, 
Miriam Nordbotten, 
Merethe Baustad Ranum og Bård Eidet.

Profil

Kosmorama viser film i alle sjangre fra hele verden med hovedvekt på de fire grunnstenene film, fest, talent og teknologi.
Tanken og motivasjonen bak navnet "Kosmorama" og festivalen er at den skal tilby vårt publikum noe mer enn lettbent underholdning. Det er et generelt inntrykk at det er en økende kunnskapstrang i befolkningen og den ønsker å bidra med et tilbud der man kan gå til kinoen for å lære noe nytt om verden. Kosmorama tilbyr derfor film fra hele verden, og gir et annerledes innblikk i dagsaktuelle tema, i form av både fiksjon og dokumentar. Ved å fremme filmskapere fra hele verden, også fra Midt-Norge, gir festivalen et unikt utvalg av filmer: Filmer som tar opp tema og forteller historier som folk synes er viktige der folk bor – fra Gazastripa til Grong. 
I motsetning til andre festivaler har ikke Kosmorama én programsjef, men flere filmkuratorer som setter sammen hovedprogrammet på de  internasjonale filmfestivaler som Cannes-, Karlovy Vary-, Busan-, Venezia-, Toronto-, Stockholmfestivalen og American Film Market. Kosmorama viser årlig over 80 internasjonale, nasjonale og regionale filmer i festivaluka.
Kosmorama har også et program som spesielt rettet mot ungdom. Flere priser retter seg derfor mot yngre filmprodusenter.

Prominente gjester

Kosmorama har vært besøkt av en rekke nasjonale og internasjonale filmcelebriteter. I 2006 fikk festivalen besøk av manusforfatter og Brokeback Mountain-produsent James Schamus, samt skuespiller og regissør Liv Ullmann og den svenske filmkritikeren Nils Petter Sundgren. I 2011 deltok skuespilleren Stellan Skarsgård på festivalen.

Prisutdeling

Filmene i programmet konkurrerer om flere av Kosmoramas filmpriser, hvor Kosmoramaprisen er hovedprisen. Kosmorama gir importstøtte til distributøren som distribuerer vinneren av Hovedprisen.
Kosmorama har en egen pitchekonkurranse som kalles Vårstigen, hvor norske filmtalenter kan fremføre sine ideer til en film foran en profesjonell jury. Vinneren får 100 000 kroner i utviklingsstøtte. 
Samtlige norske kinofilmer fra forrige år er nominert til Kanonprisen i kategorier som beste produsent, beste lyddesign, beste foto, beste musikk, beste manus, beste hovedrolle og birolle, beste klipp og beste regissør. Vinnerne er stemt frem av medlemmene i de forskjellige fagforbundene innen film i Norge.
Under Kosmorama 2016 ble NTNUs filmpris utdelt for første gang. Prisen er ledd i samarbeidet mellom Kosmorama og NTNU og «tildeles aktører som jobber for å fremme trøndersk filmproduksjon og som ved hjelp av egne aktiviteter synliggjør og utvikler det filmfaglige miljøet i Trondheim og Trøndelag».  Prisvinneren får 20 000 kroner, samt et diplom.

Prisvinnere

Kanonprisen deles ut hvert år, der norske filmer fra året før er nominerte. I motsetning til bl.a Amandaprisen er det kun filmer fra forrige filmår som er nominert og kan vinne prisen, slik som i Academy Awards. Kanonprisen 2013 ble da for eksempel delt ut på Kosmorama 2014.

Prisvinnere Kosmorama 2005

Kanonprisen 2004

Beste regi: Hans Petter Moland, The Beautiful Country

Beste manus: Aksel Hennie, UNO

Beste klipp: Einar Egeland, Hawaii, Oslo

Beste foto: John Andreas Andersen, UNO

Beste hovedrolleinnehaver (uavhengig av kjønn): Aksel Hennie, UNO

Beste birolle (uavhengig av kjønn): Stig Henrik Hoff, Hawaii, Oslo

Beste produksjon: Jørgen Storm Rosenberg, UNO

Beste film 2004, stemt frem i samarbeid med Adresseavisen: UNO

Prisvinnere Kosmorama 2006

Kanonprisen 2005

Beste regissør: Sara Eva Johnsen, Vinterkyss
 
Beste lyd: Christian Schaanning, Naboer
 
Beste foto: Odd Reinhard Nicolaisen, Vinterkyss
 
Beste filmmusikk: Kristin Asbjørnsen, Factotum
 
Beste manus: Ståle Stein Berg og Sara Eva Johnsen, Vinterkyss
 
Beste birolle: Jan Sælid, Izzat
 
Beste klipp: Zaklina Stojcevska, Vinterkyss

Beste hovedrolle: Helén Vikstvedt, 37 og et halvt
 
Beste produsent: Christian Fredrik Martin og Asle Vatn, Vinterkyss
Vinnere fra kuratorprogrammene:

Relasjoner: Something Like Happiness
 
Empati: Mother of Mine
 
Schizoid: Cavite
 
Debutant: En soap
Folkets filmpris:Izzat

Prisvinnere Kosmorama 2007

Kanonprisen 2006

Beste regi: Joachim Trier, Reprise

Beste produsent: Martin Sundland og Magne Lyngner, Fritt vilt

Beste hovedrolle: Trond Fausa Aurvåg, Den brysomme mannen

Beste birolle: Henrik Mestad, Sønner

Beste foto: John Christian Rosenlund, Den brysomme mannen

Beste manus: Per Schreiner, Den brysomme mannen

Beste klipp: Olivier Bugge Couté, Reprise

Beste lyd: Christian Schaanning, Fritt vilt

Beste filmmusikk: Simon Boswell, Slipp Jimmy fri

Beste nyskaper: Scenograf Are Sjaastad og fotograf John Christian Rosenlund for det visuelle universet i Den brysomme mannen

Folkets kanonpris (stemt frem av Adresseavisens lesere på nett): Slipp Jimmy fri
Kosmonaut:

Årets Kosmonaut: «Bestefar» av Ingvild Oxås Henriksen og Johanne Hoffart

Beste fiksjon: «Fortellingen om Matrosen» av Jørgen Klüver og Snorre Danielsen
 
Beste dokumentar: «India i alle Farger» av Siril Wigen Monteiro

Beste animasjon: «Bestefar» av Ingvild Oxås Henriksen og Johanne Hoffart
 
Kosmoramaprisen: Grbavica
 
NFIs importpris: Go, See and become
 
Pitchekonkurransen: Thomas Nordseth-Tiller og Vi vil oss et land
 
Ungdomsprisen: Tsotsi

Prisvinnere Kosmorama 2008

Kanonprisen 2007

Folkets kanonpris: Kill Buljo – The Movie

Kvinnelige hovedrolle: Marian Saastad Ottesen, Tatt av kvinnen

Mannlige hovedrolle: Trond Fausa Aurvåg, Tatt av kvinnen

Birolle: Trond-Viggo Torgersen, O' Horten

Lyddesign: Christian Schaanning, Blodsbånd

Klipp: Inge-Lise Langfeldt, Tatt av kvinnen

Foto: John Andreas Andersen, Blodsbånd

Regi: Marius Holst, Blodsbånd

Manus: Bent Hamer, O' Horten

Produsent: Jørgen Storm Rosenberg, Switch

Filmmusikk: John Erik Kaada, O' Horten

Beste Nyskaper: Bent Hamer, manusforfatter/regissør/produsent (O' Horten)

Prisvinnere Kosmorama 2009

Kanonprisen 2008

Kvinnelig hovedrolle: Agnes Kittelsen i Max Manus

Mannlig hovedrolle: Pål Sverre Valheim Hagen, deUSYNLIGE

Lyddesign: Baard Haugan Ingebregtsen og Tormod Ringnes, Max Manus

Klipp: Vidar Flataukan, Mannen som elsket Yngve

Foto: Geir Hartly Andreassen, Max Manus

Regi: Stian Kristiansen, Mannen som elsket Yngve

Manus: Thomas Nordseth-Tiller, Max Manus

Produsent: John M. Jacobsen og Sveinung Golimo, Max Manus

Filmmusikk: Aslak Hartberg, I et speil i en gåte (film)

Birolle: Arthur Berning, Mannen som elsket Yngve

Beste nyskaper: Rune Denstad Langlo, 99% Ærlig

Prisvinnere Kosmorama 2010

Kanonprisen 2009Delt ut 15. mars 2010

Beste regi: Sara Johnsen, Upperdog

Beste produsent: Brede Hovland, Sigve Endresen, Nord

Beste kvinnelige hovedrolle: Maria Bonnevie, Engelen

Beste mannlige hovedrolle: Anders Baasmo Christiansen, Nord

Beste birolle: Pål Sverre Valheim Hagen, Jernanger

Beste klipp: Zaklina Stojcevska, Upperdog

Beste manus: Sara Johnsen, Upperdog

Beste foto: John Andreas Andersen, Upperdog

Beste lyd: Bent Holm, Nord

Beste filmmusikk: Jan Bang, Arve Henriksen, Erik Honoré, Jakten på hukommelsen

Beste produksjonsdesign: Karl Juliusson, Jul i Blåfjell

Beste nyskaper: Margreth Olin, Engelen

Prisvinnere Kosmorama 2011

Kanonprisen 2010 delt ut 4. april 2011

Kvinnelige hovedrolle: Jorunn Kjellsby, En ganske snill mann

Mannlige hovedrolle: Stellan Skarsgård, En ganske snill mann

Birolle: Ingar Helge Gimle, En helt vanlig dag på jobben

Lyddesign: Baard Haugan Ingebretsen, Trolljegeren

Klipp: Frida Eggum Michaelsen, Nokas

Produsent: John M. Jacobsen og Sveinung Golimo, Trolljegeren

Regi: Maria Sødahl, Limbo

Produksjonsdesign: Are Sjaastad, Kommandør Treholt & Ninjatroppen

Foto: Anna Myking, Sykt lykkelig, John Andreas Andersen, Kongen av Bastøy

Manus: Maria Sødahl, Limbo

Filmmusikk: Gaute Storaas, Elias og jakten på havets gull

Beste nyskaper: Erik Skjoldbjærg, Nokas

Prisvinnere Kosmorama 2012

Kanonprisen 2011 delt ut 19. mars 2012

Kvinnelige hovedrolle: Marte Magnusdotter Solem, Fjellet

Mannlige hovedrolle: Anders Danielsen Lie, Oslo, 31. august

Birolle: Hans Olav Brenner, Oslo, 31. august, Sven Nordin, Sønner av Norge

Produksjonsdesign: Nina Bjerch-Andresen for Hodejegerne

Lyddesign: Gisle Tveito, Oslo, 31. august

Klipp: Olivier Bugge Coutté for Oslo, 31. August

Foto: Jakob Ihre, Oslo, 31. august

Filmmusikk: Erlend Fauske,  Gunnar Goes God

Produsent: Asle Vatn og Marianne Gray, Hodejegerne

Manus: Eskil Vogt og Joachim Trier, Oslo, 31. august

Regi: Joachim Trier, Oslo, 31. august

Beste nyskaper: Anne Sewitsky, Jørgen + Anne = sant

Prisvinnere Kosmorama 2013

Kanonprisen 2012 delt ut 15. april 2013

Kvinnelige hovedrolle: Cecilie A. Mosli, Kompani Orheim

Mannlige hovedrolle: Kristoffer Joner, Kompani Orheim

Birolle: Andrea Bræin Hovig, Som du ser meg

Produksjonsdesign:  Karl Juliusson, Kon-Tiki

Lyddesign: Tormod Ringnes og Baard Haugan Ingebretsen, Kon-Tiki

Klipp: Jens Christian Fodstad Som du ser meg

Foto: Geir Hartly Andreassen, Kon-Tiki

Filmmusikk: Johan Söderqvist, Kon-Tiki

Produsent: Aage Aaberge, Kon-Tiki

Manus: Dag Johan Haugerud, Som du ser meg

Regi: Dag Johan Haugerud, Som du ser meg

Beste nyskaper:  Dag Johan Haugerud, Som du ser meg

Prisvinnere Kosmorama 2014

Kanonprisen 2013 delt ut 28. april 2014

Kvinnelige hovedrolle: Marie Blokhus, Jag etter vind

Mannlige hovedrolle: Espen Klouman Høiner, En som deg

Birolle: Herbert Nordrum, Pornopung og Per Schanning, Detektiv Downs

Produksjonsdesign:  Peter Bävman og Are Sjaastad, Victoria

Lyddesign: Christian Schaaning, Gåten Ragnarok

Klipp: Robert V. Stengård Optimistene

Foto: Marius Matzow Gulbrandsen, Før snøen faller

Filmmusikk: Ola Kvernberg, Jag etter vind

Produsent: Arild Østin Ommundsen og Gary Cranner, Eventyrland

Manus: Iram Haq, Jeg er din

Regi: Arild Østin Ommundsen, Eventyrland

Filmwebs Kanonpris: Gåten Ragnarok

Prisvinnere Kosmorama 2015

Kanonprisen 2014 delt ut 5. mars 2015

Kvinnelige hovedrolle: Ellen Dorrit Petersen, Blind

Mannlige hovedrolle: Ole Giæver, Mot naturen

Birolle: Maryon Eilertsen, Permafrost

Regi: Eskil Vogt, Blind

Manus: Eskil Vogt, Blind

Produsent: Maria Ekerhovd, Mot naturen

Lyddesign: Gisle Tveito, Blind

Klipp: Jens Christian Fodstad, Blind

Foto: John Christian Rosenlund, 1001 gram

Filmmusikk: Ginge Anvik, Doktor Proktors prompepulver

Produksjonsdesign: Jørgen Stangebye Larsen, Kaptein Sabeltann og skatten i Lama Rama

Filmwebs Kanonpris: Børning

Prisvinnere Kosmorama 2016

Kanonprisen 2015 delt ut 10. mars 2016.

Kvinnelige hovedrolle: Ine Marie Wilmann, De nærmeste

Mannlige hovedrolle: Kristoffer Joner, Bølgen

Birolle: Anne Krigsvoll, Kvinner i for store herreskjorter

Manus: Eskil Vogt og Joachim Trier, Louder Than Bombs

Produsent: Martin Sundland og Are Heidenstrom, Bølgen

Lyddesign: Svenn Jakobsen, Den tilfeldige rockestjernen

Klipp: Christian Siebenherz, Bølgen

Foto: Jakob Ihre, Louder Than Bombs

Filmmusikk: Øysten Dolmen, Gustav Lorentzen og Kåre Vestrheim, Knutsen & Ludvigsen og den fæle Rasputin

Produksjonsdesign: Lina Nordqvist, Bølgen

Filmwebs Kanonpris: Den tilfeldige rockestjernen
NTNUs filmpris ble gitt til filmregissør Håvard Bustnes.

Prisvinnere Kosmorama 2017

NTNUs filmpris ble gitt til klipperen Anders Teigen.

Prisvinnere Kosmorama 2018

Kanonprisen for filmåret 2017 ble delt ut på Byscenen 8. mars 2018.

Kvinnelige hovedrolle: Eili Harboe (Thelma)

Mannlige hovedrolle: Henrik Rafaelsen (Thelma)

Birolle: Adil Hussain (Hva vil folk si)

Manus: Iram Haq (Hva vil folk si)

Produsent: Maria Ekerhovd (Hva vil folk si)

Lyddesign: Christian Schaanning (Den 12. mann)

Klipp: Olivier Bugge Coutté (Thelma)

Foto: Øystein Mamen (The Rules for Everything)

Filmmusikk: Ola Fløttum (Thelma)

Produksjonsdesign: Astrid Maria Sætren og Sebastian Ekeberg (Adjø Montebello)

Regi: Iram Haq (Hva vil folk si)
NTNUs filmpris ble gitt til filmprodusent Christian Falch.